62019TJ0384_INF
Presuda Općeg suda (osmo vijeće) od 29. rujna 2021. – Parlament/Axa Assurances Luxembourg i dr.
(predmet T-384/19)
„Arbitražna klauzula – Ugovor o osiguranju od ‚svih rizika na gradilištu' – Proširenje i rekonstrukcija zgrade Konrad Adenauer u Luxembourgu – Šteta uzrokovana oborinskim vodama – Zahtjev za povrat troškova i naknadu štete – Područje primjene osiguranja – Odredba o isključenju – Sporedne postupovne obveze – Postupak zbog djelomične ogluhe”
1.
Sudski postupak – Pokretanje postupka pred Općim sudom na temelju arbitražne klauzule – Nadležnost Općeg suda koja je definirana isključivo člancima 256. i 272. UFEU-a i arbitražnom klauzulom – Doseg
(čl. 256. i 272. UFEU-a)
(t. 43., 44.)
2.
Sudski postupak – Pokretanje postupka pred Općim sudom na temelju arbitražne klauzule – Ugovor o osiguranju – Ugovor o osiguranju od ‚svih rizika na gradilištu' – Šteta uzrokovana oborinskim vodama na zgradi Konrad Adenauer Europskog parlamenta – Zahtjev Parlamenta za povrat troškova i naknadu štete – Područje primjene osiguranja – Klauzula o isključenju – Pojam poplave
(čl. 256. i 272. UFEU-a; Direktiva 2007/60 Europskog parlamenta i Vijeća, čl. 1. i 2.)
(t. 77., 78., 81.-96., 99.-111.)
3.
Sudski postupak – Pokretanje postupka pred Općim sudom na temelju arbitražne klauzule – Ugovor o osiguranju – Ugovor o osiguranju od ‚svih rizika na gradilištu' – Šteta uzrokovana oborinskim vodama na zgradi Konrad Adenauer Europskog parlamenta – Zahtjev Parlamenta za povrat troškova i naknadu štete – Tužba za utvrđivanje ugovorne odgovornosti – Pretpostavke – Nezakonitost – Šteta – Uzročna veza – Teret dokazivanja – Neispunjavanje jedne od pretpostavaka – Odbijanje u cijelosti tužbe za naknadu štete
(čl. 256., 272. i 340. UFEU-a)
(t. 125.-129., 133.)
Predmet
Zahtjev na temelju članka 272. UFEU-a, kojim se traži da se tuženicima naloži povrat troškova vezanih za štetu uzrokovanu vodom na zgradi Konrad Adenauer u Luksemburgu nakon jakih oborina do kojih je na toj lokaciji došlo 27. i 30. svibnja 2016.
Izreka
1.
Društvu Nationale-Nederlanden Schaderverzekering Maatschappij NV nalaže se da Europskom parlamentu vrati iznos od 79 653, 89 eura, uz pripadajuće zakonske zatezne kamate tekuće od 22. prosinca 2017., po kamatnoj stopi koju primjenjuje Europska središnja banka (ESB) u svojim transakcijama refinanciranja uvećanoj za osam postotnih bodova.
2.
Tužba se odbija u preostalom dijelu.
3.
Društvo Nationale-Nederlanden Schaderverzekering Maatschappij snosit će troškove postupka zbog ogluhe u dijelu u kojem se odnosi na njega.
4.
Europski parlament snosit će uz vlastite i dvije trećine troškova društava Axa Assurances Luxembourg SA, Bâloise Assurances Luxembourg SA i La Luxembourgeoise SA.